UNIVERSITATEA “ALEXANDRU IOAN CUZA” DIN IAȘI

**FACULTATEA DE INFORMATICĂ**



LUCRARE DE LICENȚĂ

**Emergency Management System**

**(EMS)**

propusă de

***Alexandru Dochițoiu***

**Sesiunea:** *februarie, 2019*

**Coordonator științific**

**Colab. Florin Olariu**

**UNIVERSITATEA “ALEXANDRU IOAN CUZA” DIN IAȘI**

**FACULTATEA DE INFORMATICĂ**

**Emergency Management System**

**(EMS)**

***Alexandru Dochițoiu***

**Sesiunea:** *februarie, 2019*

**Coordonator științific**

***Colab. Florin O***

DECLARAŢIE PRIVIND ORIGINALITATE ŞI RESPECTAREA DREPTURILOR DE AUTOR

Prin prezenta declar că Lucrarea de licenţă cu titlul „Emergency Management System (EMS)” este scrisă de mine şi nu a mai fost prezentată niciodată la o altă facultate sau instituţie de învăţământ superior din ţară sau din străinătate. De asemenea, declar că toate sursele utilizate, inclusiv cele preluate de pe Internet, sunt indicate în lucrare, cu respectarea regulilor de evitare a plagiatului:

* toate fragmentele de text reproduse exact, chiar şi în traducere proprie din altă limbă, sunt scrise între ghilimele şi deţin referinţa precisă a sursei;
* reformularea în cuvinte proprii a textelor scrise de către alţi autori deţine referinţa precisă;
* codul sursă, imaginile etc. preluate din proiecte open-source sau alte surse sunt utilizate cu respectarea drepturilor de autor şi deţin referinţe precise;
* rezumarea ideilor altor autori precizează referinţa precisă la textul original.

Iaşi, Absolvent *Alexandru Dochițoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DECLARAŢIE DE CONSIMŢĂMÂNT

Prin prezenta declar că sunt de acord ca Lucrarea de licență cu titlul „Emergency Management System (EMS)”, codul sursă al programelor şi celelalte conţinuturi (grafice, multimedia, date de test etc.) care însoţesc această lucrare să fie utilizate în cadrul Facultăţii de Informatică.

De asemenea, sunt de acord ca Facultatea de Informatică de la Universitatea „Alexandru Ioan Cuza” din Iași, să utilizeze, modifice, reproducă şi să distribuie în scopuri necomerciale programele-calculator, format executabil şi sursă, realizate de mine în cadrul prezentei lucrări de licenţă.

Iaşi, Absolvent *Alexandru Dochițoiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Introducere**

**1.1 Ce este EMS?**

**Emergency Management System** (EMS) este o aplicație web care permite informarea și interacțiunea cu populația în cazul unei situații de urgență. Prin această platformă, cetațenii pot fi notificați prin intermediul telefonului mobil (SMS), e-mail și notificare prin browser. De asemenea, aceștia au posibilitatea și de a raporta un incident autoritaților.

**1.2 Motivație**

În fiecare an, dezastrele naturale cum ar fi alunecările de teren, inundațiile, furtunile sau cutremurele aduc pagube economice semnificative și deseori pierderi umane. Pe lânga fenomenele naturale inevitabile se pot enumera și tragediile provocate de mâna omului: atacuri teroriste, accidente nucleare, accidente rutiere și lista poate continua. Efectele dăunătoare pe care aceste fenomene le au asupra populaţiei, mediului înconjurător şi bunurilor materiale fac necesară cunoaşterea acestor fenomene şi a modului în care putem preveni, sau ne putem apăra în caz de urgenţă.

Așadar, am decis sa abordez tema “Emergency Management System (EMS)” pentru lucrarea mea de licență deoarece poate veni în ajutorul utilizatorilor în cazul unei situații de urgență. În repetate rânduri, natura s-a dezlănțuit si ne-a arătat forța ei de distrugere, echipajele de salvare fiind depășite de situație. Folosind această aplicație, cetațenii vor fi la curent cu toate informațiile legate de vreme, accidente, atacuri sau orice alertă transmisă de către autoritați.